Els Moros i Cristians ofereixen un Mig Any multitudinari i amb gran suport de la ciutadania
14/04/2015

# Els Moros i Cristians ofereixen un Mig Any multitudinari i amb gran suport de la ciutadania

[![El pregoner del Mig Any des del balcó de l’Ajuntament](/images/noticias/2015/04/mig-nay-2015.jpg)](/images/noticias/2015/04/mig-nay-2015.jpg)

14.04.2015

Més de 3.000 persones van degustar “l’arròs amb fesols i naps” i van acudir a disfrutar de l’ambient al llarg del cap de setmana

El passat cap de setmana va tindre lloc la celebració del ‘Mig Any Fester’, que va reunir a totes les comparses i a milers de veïns que es van acostar a disfrutar de la Festa i l’hospitalitat dels Moros i Cristians de Paterna.

Amb este acte es commemora la mitat de l’exercici fester i que ja queda menys per a tornar a celebrar els seus actes dins de les Festes Majors en honor al Santíssim Crist de la Fe i Sant Vicent Ferrer. Mentrestant les persones que es van acostar van poder disfrutar de música en directe, xarangues, desfilades, jocs, i un excepcional ambient de convivencia.

La recuperació del tradicional "arròs amb fesols i naps" per als comparsers i per als veïns de Paterna va ser tot un èxit, com demostra el fet que es van esgotar les més de 3.000 racions cuinades. Amb això, els Moros i Cristians de Paterna volien fer “una invitació a tots els veïns que ens recolzen i es bolquen amb nosaltres durant les desfilades”.

Un dels moments culminants va arribar amb el desenrotllament del pregó de Mig Any, que en la seua sisena edició va anar a càrrec del comparser Sento Llorens d’Abbasies. Acompanyat per l’alcaldessa de Paterna, Elena Martínez, i la presidenta d’Intercomparses, María Ángeles Salvador “La Cota” i fidel a l’estil desenfadat d’esta comparsa, Sento Llorens va realitzar un discurs políticament incorrecte i irreverent que no va deixar a ningú indiferent arrancant carcallades dels assistents. Posteriorment tots els comparsers van desfilar en algaravia de nou fins al Parc Tàctica. En un cap de setmana en què hi havia temps per a tot, prèviament va tindre lloc la missa en sufragi dels comparsers difunts, moment en què els Moros i Cristians van dedicar a recordar amb emotivitat a aquells que van participar en la Festa i ja no estan.

Les comparses Capitanes, Artal de Lluna i Tayma, pel bàndol cristià i moro respectivament, van ser també protagonistes del Mig Any, junt amb els màxims representants de les Festes de Moros i Cristians que són els càrrecs festers del 2015.

L’alcaldessa de Paterna, Elena Martínez, va destacar “la gran aportació que fan els Moros i Cristians a les Festes de Paterna així com la seua contribució a la defensa de les nostres tradicions i a la unió del poble”. Per la seua banda la presidenta d’Intercomparses, María Ángeles Salvador, va agrair “la col•laboració i l’esforç de tots els comparsers per a la celebració d’un esdeveniment”. Salvador va agrair també el gran suport oferit per altres col•lectius festers i culturals com la Confraria del Santíssim Crist de la Fe i Sant Vicent Ferrer, Interpenyes, Junta Local Fallera, Centre Musical Paterner, entre altres que es van acostar al llarg del cap de setmana.